כאבי ראש, כאבי מפרקים, כאבים שנגרמו מפציעה וכאבי גב. סוגים נוספים של כאב כרוני כוללים דלקות גידים, סינוסיטיס, תסמונת מנהרת שורש כף היד וכאבים המשפיעים על חלקים ספציפיים בגוף כמו הכתפיים, האגן והצוואר. כאב שרירים כללי או כאב עצבי יכולים להתפתח גם הם לכאב כרוני. כאב כרוני יכול להתחיל מטראומה התחלתית, פציעה או זיהום וישנם מצבים בהם הגורם לכאב הוא מחלה ממושכת. ישנם אנשים הסובלים מכאבים כרוניים גם ללא פציעה או עדות לנזק פיזי. המחיר הנפשי שמשלם חולה הסובל מכאב כרוני הינו גבוה. חרדה, לחץ, דיכאון, זעם ועייפות מתקשרים בצורות מורכות עם כאב כרוני ויכולים להפחית את יכולת הגוף לייצר משככי כאבים טבעיים. בנוסף, תחושות כאלו יכולות להגביר את ייצור החומרים שמגבירים את תחושת הכאב ויוצרים מעגל נוראי של כאב עבור החולה. גם תפקודי הגוף הבסיסיים ביותר עלולים להפגע וישנן עדויות כי כאב מתמשך יכול לפגוע גם במערכת החיסונית. מאחר והקשר בין גוף ונפש הינו מרכיב חשוב בטיפול בכאב כרוני, טיפול יעיל יהיה כזה המשלב בין המובנים הפיזיים והנפשיים של המצב.